ಬಾಯಲ್ಲಿಟ್ಟ ಕ್ಷಣಾರ್ಧದಲ್ಲೇ ಬಿಯರ್ ಬಾಟಲಿ ಖಾಲಿ- ವಿಡಿಯೋ ವೈರಲ್

– ಕುಡಿಯುವ, ಕೈಯಿಂದ ಬಾಟಲಿ ಒಡೆಯುವುದರಿಂದಲೇ ಕಾರ್ಮಿಕ ಫೇಮಸ್

ಬೀಜಿಂಗ್: ಬಿಯರ್ ಕುಡಿಯುವ ಶೈಲಿಯಿಂದ ಕಾರ್ಮಿಕರೊಬ್ಬರು ಸಾಮಾಜಿಕ ಜಾಲತಾಣಗಳಲ್ಲಿ ಸಿಕ್ಕಾಪಟ್ಟೆ ಸೆನ್ಸೇಷನ್ ಕ್ರಿಯೇಟ್ ಮಾಡಿದ್ದು, ಕ್ಷಣಾರ್ಧದಲ್ಲೇ ಬಿಯರ್ ಕುಡಿಯುವ ಮೂಲಕ ನೆಟ್ಟಿಗರನ್ನು ನಿಬ್ಬೆರಗಾಗಿಸಿದ್ದಾರೆ.

ಚೀನಾದ ಹೆಬೀ ಪಾಂಗ್ಜೈ ಎಂಬುವವರು ಬೀಯರ್ ಕುಡಿಯುವ ಶೈಲಿಯಿಂದ ಯುವಕರು ಹಾಗೂ ನೆಟ್ಟಿಗರನ್ನು ನಿಬ್ಬೆರಗಾಗುವಂತೆ ಮಾಡಿದ್ದು, ಒಂದು ಸಾರಿ ಬಿಯರ್ ಬಾಟಲಿ ಎತ್ತಿದ ನಂತರ ಕ್ಷಣಾರ್ಧದಲ್ಲೇ ಅದನ್ನು ಖಾಲಿ ಮಾಡುತ್ತಾರೆ. ಬಿಯರ್ ಬಾಟಲಿಯ ಕ್ಯಾಪ್ ತೆಗೆಯುವುದರಿಂದ ಹಿಡಿದು ಕುಡಿದು ಮುಗಿಸುವವರೆಗೂ ವಿಭಿನ್ನ ಶೈಲಿ ಅನುಸರಿಸುತ್ತಾರೆ. ಅಲ್ಲದೆ ಕುಡಿಯಲು ಬಿಯರ್ ಬಾಟಲಿ ಎತ್ತಿದ ಕ್ಷಣಾರ್ಧದಲ್ಲೇ ಅದನ್ನು ಖಾಲಿ ಮಾಡುತ್ತಾರೆ. ಈ ವಿಡಿಯೋ ಸಾಮಾಜಿಕ ಜಾಲತಾಣಗಳಲ್ಲಿ ವೈರಲ್ ಆಗಿದೆ.

Today, I accepted an interview to make some brick chopping and drinking videos. Share them with you, have a nice weekends, friends! pic.twitter.com/Zi1NGBwvFo

— Pangzai (@hebeipangzai) December 6, 2019

ಪಾಂಗ್ಜೈ ಚೀನಾದ ಪುಟ್ಟ ಗ್ರಾಮ ಝೆಂಗ್ಯುವಾನ್ಸಿ ಯಲ್ಲಿ ಕಾರ್ಮಿಕರಾಗಿದ್ದಾರೆ. ಇವರ ಬಿಯರ್ ಕುಡಿಯುವ ಶೈಲಿಯ ವಿಡಿಯೋದಿಂದಲೇ ಟ್ವಿಟ್ಟರಿನಲ್ಲಿ ಸುಮಾರು 1.30 ಲಕ್ಷ ಫಾಲೋವರ್ಸ್ ಹೊಂದಿದ್ದಾರೆ. ಆದರೆ ಬಹುತೇಕ ಹಿಂಬಾಲಕರಿಗೆ ಇವರ ಹೆಸರು ಲಿಯು ಶಿಚಾವೊ ಎಂಬುದು ತಿಳಿದಿಲ್ಲ.

ಬಿಯರ್ ಕುಡಿಯುವ ಹಾಗೂ ಬಿಯರ್ ಬಾಟಲಿಗಳ ಮೂಲಕ ವಿವಿಧ ಸ್ಟಂಟ್ ಮಾಡುವುದರಿಂದಲೇ ಇವರು ಸಾಮಾಜಿಕ ಜಾಲತಾಣಗಳಲ್ಲಿ ಸುಪರ್ ಸ್ಟಾರ್ ಆಗಿದ್ದಾರೆ. ಪಾಂಗ್ಜೈ ಬಿಯರ್ ಜೊತೆಗೆ ಇನ್ನೂ ಹಲವು ವಿಧದ ಮದ್ಯವನ್ನು ಬೆರೆಸುತ್ತಾರೆ. ಅಲ್ಲದೆ ಚೀನಾದ ಮದ್ಯದವನ್ನು ಬೆರೆಸಿ ಕುಡಿಯುತ್ತಾರೆ.

ಇವರು ಟ್ವಿಟ್ಟರ್ ಖಾತೆ ತೆರೆಯುವುದಕ್ಕೂ ಮೊದಲು ಕುಯಿಶೌ ಎಂಬ ಶಾರ್ಟ್ ವಿಡಿಯೋ ವಾಹಿನಿ ಮೂಲಕ ತಮ್ಮ ವಿಡಿಯೋಗಳನ್ನು ಹಂಚಿಕೊಳ್ಳುತ್ತಿದ್ದರು. ಇದರಲ್ಲಿ ಪ್ರತಿದಿನ ನೂರಾರು ವೀಕ್ಷಕರು ಹೆಚ್ಚುತ್ತಿದ್ದಂತೆ, ಇನ್ನೂ ಹೆಚ್ಚು ಜನರನ್ನು ಸೆಳೆಯಲು ಟ್ವಿಟ್ಟರ್ ಖಾತೆ ತೆರೆಯಲು ನಿರ್ಧರಿಸಿದರು.

ಬಿಯರ್ ಬಾಟಲಿಯ ಸ್ಟಂಟ್ ಜೊತೆಗೆ ಇಟ್ಟಿಗೆ ಒಡೆಯುವುದು ಹಾಗೂ ಕೈಯಿಂದಲೇ ಬಿಯರ್ ಬಾಟಲಿಗಳನ್ನು ಒಡೆಯುವ ತಂತ್ರಗಳ ಮೂಲಕ ಪ್ರಸಿದ್ಧಿ ಪಡೆದಿದ್ದಾರೆ. ಇಟ್ಟಿಗೆ ಒಡೆಯುವ ವಿಡಿಯೋವನ್ನು ನಾನು ಮೊದಲು ನೋಡಿದಾಗ ನಕಲಿ ಎನಿಸಿತು. ಹೀಗಾಗಿ ನಾನೇ ಪ್ರಯತ್ನ ಮಾಡಬೇಕು ಎಂದುಕೊಂಡು ಸ್ವತಃ ನಾನೇ ಇಟ್ಟಿಗೆ ಒಡೆಯಲು ಪ್ರಾರಂಭಿಸಿದೆ ಎಂದು ಪಾಂಗ್ಜೈ ಸುದ್ದಿ ಸಂಸ್ಥೆಗೆ ತಿಳಿಸಿದ್ದಾರೆ.